b'\n_START_ARTICLE_\nNerodni stri\xc4\x8dek iz Connecticuta\n_START_SECTION_\nVsebina\n_START_PARAGRAPH_\nKarieristka Mary Jane obi\xc5\xa1\xc4\x8de svojo cimro iz \xc5\xa1tudijskih let, Eloise. Eloise je zdaj poro\xc4\x8dena in \xc5\xbeivi v Connecticutu. Med pogovorom obe spijeta precej alkohola in se pogovarjata o starih \xc4\x8dasih. Eloise je bila neko\xc4\x8d zaljubljena v vojaka Walta Glassa, \xc4\x8dlan dru\xc5\xbeine Glass, ki pa je umrl v vojni. Zdaj je poro\xc4\x8dena z Lewom, ki je po njenem mnenju nesimpati\xc4\x8den. Z Lewom imata h\xc4\x8derko Ramono, do katere se Eloise obna\xc5\xa1a precej prozorno. Po ve\xc4\x8d urah popivanja Eloise zapade v sentimentalno stanje in pade v jok.\n_START_SECTION_\nFilmska priredba\n_START_PARAGRAPH_\nV zgodnjih 40. letih je Salinger v pismu Whitu Burnettu zaupal, da mu je pripravljen prodati filmske pravice za nekatere svoje zgodbe z namenom zagotoviti si finan\xc4\x8dno varnost. Po navedbah Iana Hamiltona je bil Salinger razo\xc4\x8daran, ko\xc2\xa0\xc2\xbbropotanja iz Hollywooda\xc2\xab\xc2\xa0glede njegove kratke zgodbe The Varioni Brothers iz leta 1943 niso obrodila sadov. Zatorej je brez oklevanja privolil, ko mu je sredi leta 1948 neodvisni filmski producent Samuel Goldwyn ponudil odkup filmskih pravic za kratko zgodbo Nerodni stri\xc4\x8dek iz Connecticuta.  \xc4\x8ceprav je Salinger prodal svojo zgodbo v upanju - po besedah njegove agentke Dorothy Olding -\xc2\xa0\xc2\xbbda bo nastal dober film\xc2\xab, pa so film po premieri leta 1949 kritiki dobesedno razmesarili.  Film je bil preimenovan v My Foolish Heart, glavni vlogi sta pripadli Dani Andrewsu in Susan Hayward. Film je do te mere odstopal od Salingerjeve literarne predloge, da ga je Goldwynov biograf A. Scott Berg komentiral kot\xc2\xa0\xc2\xbbbarabinstvo\xc2\xab. Po tej izku\xc5\xa1nji ni Salinger nikoli ve\xc4\x8d dovolil, da bi po katerem koli njegovem delu napravili filmsko priredbo.'